ΓΡΑΠΤΗ ΕΡΩΤΗΣΗ E-1686/00

υποβολή: Jonas Sjstedt (GUE/NGL) προς την Επιτροπή

(29 Μαΐου 2000)

Θέμα: Εφαρμογή της οδηγίας της ΕΕ για την προστασία των δεδομένων

Έχουν επικυρώσει σήμερα όλα τα κράτη μέλη την οδηγία για την προστασία των δεδομένων; Ο αρμόδιος σουηδόςπουργός Leijon δήλωσε, το καλοκαίρι του 1999, ότι πρέπει να εκπονηθεί νέα οδηγία περί δεδομένων προκειμένου να διευκρινιστούν ορισμένα ερωτηματικά σχετικά με τη δημοσίευση δεδομένων προσωπικού χαρακτήρα στο Διαδίκτυο. Πόσο αυστηρή είναι η ερμηνεία που έχουν δώσει τα κράτη μέλη όσον αφορά το ποιος έχει δικαίωμα να δημοσιεύει ονόματα στο Διαδίκτυο; Έχει καθένας δικαίωμα να δημοσιεύει δημοσιογραφικόλικό στο Διαδίκτυο και πόσο αυστηρά είναι τα κριτήρια που απαιτούν τη δημοσίευση για λογοτεχνικούς, καλλιτεχνικούς και δημοιογραφικούς σκοπούς;

Απάντηση του κ. Bolkestein εξ ονόματος της Επιτροπής

(18 Ιουλίου 2000)

Η οδηγία 95/46/ΕΚ του Κοινοβουλίου και του Συμβουλίου της 24ης Οκτωβρίου 1995 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών(1) μεταφέρθηκε στο εθνικό δίκαιο εντός της προβλεφθείσας προθεσμίας (24 Οκτωβρίου 1998) μόνο από τέσσερα κράτη μέλη. Μέχρι σήμερα, πέντε κράτη μέλη δεν έχουν ακόμη λάβει εθνικά μέτρα για την εφαρμογή της και η Επιτροπή κίνησε ήδη διαδικασίες επί παραβάσει.

Σύμφωνα με όσα γνωρίζει η Επιτροπή, το θέμα της δημοσίευσης δεδομένων προσωπικού χαρακτήρα στο Διαδίκτυο έχει τεθεί μέχρι σήμερα μόνο στη Σουηδία. Αυτό οφειλόταν στην πρώτη έκδοση του σουηδικού νόμου ο οποίος προέβλεπε αυστηρότερους περιορισμούς όσον αφορά τη διαβίβαση δεδομένων προσωπικού χαρακτήρα σε τρίτες χώρες από ό,τι η οδηγία. Εν τω μεταξύ, ο σουηδικός νόμος τροποποιήθηκε προκειμένου να εναρμονιστεί με την οδηγία.

Η οδηγία εφαρμόζεται σε κάθε επεξεργασία δεδομένων προσωπικού χαρακτήρα, συμπεριλαμβανομένης τη δημοσίευσης στο Διαδίκτυο. Υποχρεώνει τα κράτη μέλη να προβλέψουν εξαιρέσεις ή παρεκκλίσεις από ορισμένους κανόνες της όσον αφορά τις επεξεργασίες που πραγματοποιούνται αποκλειστικά για δημοσιογραφικούς, καλλιτεχνικούς ή λογοτεχνικούς σκοπούς, και αυτό μόνο στο βαθμό κατά τον οποίο είναι απαραίτητες προκειμένου να συμπλέει το δικαίωμα στο σεβασμό του ιδιωτικού βίου με τους κανόνες που διέπουν την ελευθερία της έκφρασης. Ως εκ τούτου, κάθε παρέκκλιση ή εξαίρεση πρέπει να σέβεται την αρχή της αναλογικότητας προκειμένου να διατηρείται μια ισορροπία με το δικαίωμα στο σεβασμό του ιδιωτικού βίου του προσώπου το οποίο αφορούν τα δεδομένα. Καμία παρέκκλιση ή εξαίρεση από τους κανόνες σχετικά με την ασφάλεια δεν είναι δυνατή. Οι εποπτεύουσες αρχές που είναιπεύθυνες για τον τομέα αυτό πρέπει, σε κάθε περίπτωση, να διατηρούν ορισμένες αρμοδιότητες a posteriori.

Παρεκκλίσεις και εξαιρέσεις μπορεί να μην είναι αναγκαίες όταν η ευελιξία διαφόρων διατάξεων της οδηγίας ή οι παρεκκλίσεις που επιτρέπονται δυνάμει άλλων ειδικών διατάξεων (οι οποίες φυσικά πρέπει επίσης να ερμηνεύονται με περιοριστικό τρόπο) επιτρέπουν ήδη την εξεύρεση μιας ικανοποιητικής ισορροπίας μεταξύ του ιδιωτικού βίου και της ελευθερίας της έκφρασης.

Στο βαθμό κατά τον οποίο το κράτος μέλος θεωρεί ότι πρέπει να θεσπιστούν ορισμένες εξαιρέσεις, αυτές είναι στη διάθεση κάθε προσώπου που επεξεργάζεται τα δεδομένα προσωπικού χαρακτήρα αυστηρά για τους προαναφερόμενους σκοπούς.

Τα κράτη μέλη, πρέπει, λοιπόν να προβούν εν προκειμένω σε σχετική αξιολόγηση των συμφερόντων με σεβασμό των κριτηρίων της οδηγίας περί συγκεκριμένου σκοπού, αναγκαιότητας και αναλογικότητας.

Προκειμένου να δοθούν χρήσιμοι προσανατολισμοί για την ερμηνεία της οδηγίας όσον αφορά το εν λόγω θέμα, η ομάδα προστασίας των προσώπων έναντι της επεξεργασίας προσωπικών δεδομένων, η οποία συστάθηκε με το άρθρο 29 της οδηγίας 95/46/ΕΚ, εξέδωσε τη σύσταση 1/97 Νομοθεσία σχετικά με την προστασία των δεδομένων και των μέσων μαζικής επικοινωνίας (WP 1, η οποία είναι διαθέσιμη σε όλες τις επίσημες γλώσσες στην ακόλουθη διεύθυνση:

http://europa.eu.int/comm/fr/internal_market/media/dataprot/wpdocs/index.htm).

(1) ΕΕ L 281 της 23.11.1995.